Bajanas

Bajanas () – dumplinis muzikos instrumentas (hemiidiofonas), rusų chromatinė armonika.

Melodija grojama dešiniaisiais mygtukais, kurių paprastai būna 52 (išdėstyti 3 eilėmis), diapazonas B-c4. Pritariama kairiaisiais mygtukais, kurių yra 5 eilės po 20. Šiais mygtukais išgaunami atskiri gamą sudarantys garsai arba specialiai parinkti akordai. Bajanas turi laisvus (šokčiojančius) liežuvėlius, specialių rezonatorių nėra.

Bajanas vartojamas tiek profesionalų (ansambliuose, solo), tiek mėgėjų. Dažniausiai šiuo instrumentu grojama rytų Europos šalyse.

Sukurtas 1907 m. Sankt Peterburge P. Sterligovo, kuris ir suteikė instrumentui pavadinimą bajanas (pagal legendinį rusų dainių Bajaną arba Bojaną).„The Development of the Bayan“, accordions.com. Nuoroda tikrinta 2020-11-23.

 Išnašos 

Kategorija:Klavišiniai aerofonai